
Szilícium-dioxid nanopartikulum-előkezelés hatása a későbbi CuO nanopartikulum-indukált stresszválaszra egyszikűekben

A mezőgazdasági növényeket érintő abiotikus környezeti stresszorok, mint a só,  hőmérséklet, szárazság vagy nehézfémszennyezés mellet az ipar fejlődésével a nanoanyagokokozta stressz is kihívások elé állíthatja a növénytermesztést. Ilyenkor a növények nem érik elhozamuk maximumát, csökkent növekedést és biomassza mennyiséget mutatnak, ezért a
növények stressz alatti fejlődését támogató, a terméshozamot növelő eljárások tanulmányozása kiemelkedően fontos a társadalom számára. A különböző nanoanyagokváltozatos tulajdonságainak köszönhetően széleskörű hatást képesek gyakorolni a növények növekedésére. A nagyobb mennyiségben a rhizoszférába kerülő réz-oxid nanopartikulumok
(CuO NP) gátolhatják a gyökérnövekedést, míg a nem esszenciális szilícium, illetve szilícium alapú nanoanyagok számos tanulmány szerint képesek enyhíteni a különböző abiotikus stresszorok, így a nehézfémstressz hatásait is. A CuO NP egyszikű növényekre gyakorolt hatásának korábbi vizsgálata során kiderült, hogy az eltérő toleranciát mutató növényfajok
gyökérnövekedés-gátlásának hátterében eltérően változik a reaktív jelmolekulák egyensúlya. A dolgozatomban a CuO nanopartikulum-indukált stressz lehetséges enyhítését vizsgáltuk szilícium-dioxid (SiO2 NP) nanopartikulummal előkezelt magokból fejlődő egyszikű csíranövényekben (cirok, búza, rozs és tritikálé), különös tekintettel a
gyökérnövekedésére és a hátterében húzódó nitro-oxidatív stresszválaszokra. A munka során in vitro szemihidropónikus rendszert alkalmaztunk annak érdekében, hogy kizárólag a nanoanyagok hatását tudjuk vizsgálni a növények csírázására és korai gyökérfejlődésre, majd detektáltuk a reaktív jelátviteli molekulák egyensúlyában és a nitro-oxidatív stressz eredményeként kialakuló fehérje tirozin nitrációban bekövetkező változásokat. Az eredmények alapján megállapítható, hogy a magok SiO2 NP előkezelése képes volt enyhíteni a CuO NP-indukált gyökérnövekedés-gátlást cirok, rozs és búza esetén, miközben további negatív kihatása volt a tritikálé gyökérfejlődésére. A növekedési válaszok hátterében
növényfajtól és alkalmazott SiO2 NP-koncentrációtól függő változásokat detektáltunk a reaktív jelmolekulák gyökércsúcsi mennyiségében, valamint változások történtek a fehérje tirozin nitráció mértékében és megoszlásában egyaránt. Összességében elmondható, hogy a nanopartikulumok okozta stressz enyhítése más nanoanyagokkal lehetséges, aminek
hátterében komplex változások állnak a reaktív jelmolekulák homeosztázisában.



